# Sense rastre (pel·lícula de 2020)

Sense rastre (originalment en anglès, The Vanished) és una pel·lícula de thriller psicològic estatunidenca de 2020 escrita i dirigida per Peter Facinelli. És protagonitzada per Thomas Jane, Anne Heche, Jason Patric i Facinelli i explica la història d'una parella que es proposa trobar la filla que havia desaparegut durant el seu viatge d'acampada. El 2022 es va estrenar el doblatge en català a TV3.

## Sinopsi

En Paul i la Wendy Michaelson porten la seva caravana a un càmping remot a la vora d'un llac, amb la seva filla Taylor i el seu gos Lucky. Mentre la Wendy va a la botiga del càmping a comprar provisions, en Paul parla amb la Miranda, una dona molt atractiva que està instal·lada a la parcel·la del costat. Quan la Wendy torna, el matrimoni descobreix que la Taylor ha desaparegut. El xèrif Baker i el seu ajudant Rakes organitzen els equips de cerca i al cap de 24 hores els pares en denuncien la desaparició. Els Michaelson també descobreixen que a la zona hi ha un assassí que s'ha escapat de la presó, però segons el xèrif és molt poc probable que hagi segrestat la nena. Quan en Paul i la Wendy decideixen buscar la Taylor pel seu compte, el seu malson es transforma en una espiral de terror.

## Repartiment

* Thomas Jane com a Paul Michaelson
* Anne Heche com a Wendy Michaelson
* Jason Patric com al xèrif Baker
* Peter Facinelli com a Deputy Rakes
* Aleksei Archer com a la Miranda, una dona d'uns 30 anys que crida l'atenció d'en Paul i en Tom
* Kristopher Wente com a l'Eric, el marit de la Miranda
* Sadie i KK Heim com a la Taylor, la filla de 10 anys d'en Paul i la Wendy
* John D. Hickman com a en Tom, gerent del càmping
* Alex Haydon com a en Justin, jardiner del càmping

## Producció

Al principi del desenvolupament, Laurence Fishburne s'havia considerat com a protagonista. El rodatge es va produir el febrer de 2019. La pel·lícula es va rodar a Tuscaloosa (Alabama).

## Publicació

La pel·lícula es va estrenar en sales seleccionades, en vídeo a la carta i plataformes digitals el 21 d'agost de 2020.

## Referències

* ↑ Kenny, Glenn. «The Vanished». RogerEbert.com, 21-08-2020. [Consulta: 16 octubre 2020].
* ↑ Lowe, Justin. «'The Vanished': Film Review». The Hollywood Reporter, 21-08-2020. [Consulta: 16 octubre 2020].
* ↑ «Pel·lícules». CCMA. [Consulta: 13 febrer 2022].
* ↑ Miska, Brad. «Laurence Fishburne and Thomas Jane Topline 'Hour of Lead' [Exclusive]». Bloody Disgusting, 21-05-2018. [Consulta: 16 octubre 2020].
* ↑ Wiseman, Andreas. «Anne Heche & Jason Patric Join Thomas Jane In Action-Thriller 'Hour Of Lead' — EFM». Deadline Hollywood, 06-02-2019. [Consulta: 16 octubre 2020].
* ↑ Wojnar, Zak. «Anne Heche & Thomas Jane Interview: The Vanished». ScreenRant, 25-08-2020. [Consulta: 1r febrer 2021].
* ↑ Flanagan, Ben. «'The Vanished', thriller trending on Netflix, shot in Alabama at the last minute». Al.com, 25-01-2021. [Consulta: 1r febrer 2021].
* ↑ Bui, Hoai-Tran. «'The Vanished' Trailer: Thomas Jane and Anne Heche Search for Their Missing Daughter». Slash Film, 24-07-2020. [Consulta: 16 octubre 2020].
* ↑ Wojnar, Zak. «Peter Facinelli Interview: The Vanished & Exclusive Clip». Screen Rant, 13-08-2020. [Consulta: 16 octubre 2020].

## Enllaços externs

* 'The Vanished' Official trailer (Versió original en anglès) a YouTube